Obón ye situau en las serranías marguinals de lo Sistema Iberico a lo nordeste de la sierra de Mont Albán, chunto a lo río Martín y a la suya ezquierda, un poquet más abaixo de lo forcallo con lo río de Cabra y a lo sud de lo pantano de Cueva Foradada. Ye a 685 m d'altaria dencima de lo libel de la mar y en lo costau norte d'un plego sinclinal de gran radio (sinclinal d'Obon), entre los anticlinals de Mont Albán y d'Arcaine. Este plego presenta materials cretacios en lo suyo nuclio, que afloran en lo cabezo de las Chornas, en la loma de las Canteras y en lo cabezo de Sant Miguel, pero lo nuclio habitau d'Obón ye sobre materials churasicos y sobre part de la ribera quaternaria de Martín, a on que tamién ye la huerta.